Syin akkin nɛedda ɣer tesleḍt n wadeg, anda ḍrant tedyanin n teḥkayt, ad naf tamarut tessemres adeg yellan deg tilawt am (Tlemsan, wehran, Marikan, Fransa...) tamarut testuqqet adgen anda ḍran-t tedyanin. Ma nerra lwelha-nteɣ ɣer wakud ad naf d akud aniri i yugten deg teḥkayin n wungal-a. Nessweḍ daɣen ad nessufeɣ aglam yellan imi ula d netta s wazal-is d netta i yessicbiḥen aḍris, sey-s ad nẓer tanefsit neɣ tafekka n wemdan amek tga. Deg ungal-agi nufa-d d akken tamarut treṣṣa ɣef weglam n tbiɛa d weglam n tfekka, ay-agi d ayen d-nwala deg imedyaten i d-nefka. Ɣer taggara nexdem tasleḍt i uzenziɣ n tsiwelt i yexdem Rechardson nesleḍ-it ɣef kraḍ n tugzimin.